
Par valsts aizsardzības dienesta iesaukšanas kontroles komisiju
· 1. Saskaņā ar Valsts aizsardzības dienesta likuma 5. panta pirmo daļu izveidot valsts aizsardzības dienesta iesaukšanas kontroles komisiju (turpmāk – komisija) šādā sastāvā:
· 1.1. komisijas priekšsēdētājs – Aizsardzības ministrijas pārstāvis;
· 1.2. komisijas locekļi:
· 1.2.1. Nacionālo bruņoto spēku kapelānu dienesta pārstāvis;
· 1.2.2. Nacionālo bruņoto spēku psihologu dienesta pārstāvis;
· 1.2.3. (Svītrots)
· 1.2.4. Reliģijas lietu konsultatīvās padomes pārstāvis;
· 1.2.5. Izglītības un zinātnes ministrijas pārstāvis;
· 1.2.6. Veselības ministrijas pārstāvis;
· 1.2.7. Latvijas Studentu apvienības pārstāvis.
· 2. Komisijas sekretariāta funkciju nodrošina Aizsardzības ministrija.
· 3. Šā rīkojuma 1. punktā minētajām institūcijām norīkot pārstāvjus darbam komisijā un informēt par to Aizsardzības ministriju.

